
FR. LEO EX DYNASTIS CIAMPA 



ORDINIS MINORUM EXCALCEATORUM S. FRANCISCI 
SUr. REFORMATIONE S. PETRI DE ALCANTARA 

« 

■ t 

D£l, ET APOSTOLICAS SEDIS GRATIA 

ARCHIEPISCOPUS RHEGINUS 

PRAESUL DOxMESTICUS ET PONTIFICIO 
SOLIO ASSISTENS 

VENERABILIDCS FRATRIBUS AC DILECTISSIMIS IN CHRISTO FILIIS 
Ordiri Caronicorcm , Parochis , utriqcr Clero , 

ET PoPCLO CNIVERSO DiOECESIS SCAE 

Pacem , et salutem in Domino sempiternam. 

hjgo vir videns paupertatem meam, ac infirmitatis meae 
satis conscius in iis muneribus obeundis totus eram quibas pro 
aetate jam jam ingravescente , et pro ingenii mei tenuitate ad- 
modum fungi posse videbar in Ordine Minorum sub reforma- 
tione S. Petri de x\lcantara , cui ab incunte adolescentia nomen 
dederam, ac in eo Coenobiis praefueram , Visitationem genera- 
lem expleveram , et modo Praefecturam Provinciae gerebam , 
cum evocor inopinato ad Episcopale officium , quod ab Augu- 
stino , ut scriptum legimus, nuncupatur magnum opus , clivus 
arduus , gravisque sarcina. Peculiari enim FHANCISCI I. Re- 
gis Nostri Religiosissimi , Regnique et Ecclesiae deliciarum , 
bencficcnlia primum designatus , deinde vero vcsler rcnuncia- 
tus sum Archicpiscopos auctoritate PII VIII., cui non ita pri- 
dem universa Christiana Respublica commissa fuit ut eam suis 

hamcris sustineret. Quid facerem aut quid' consilii caperem 
prorsus nesciebam. Angebar enim animo ac rehementissime do- 
lebam cum perpenderem, quibus animi ac virtutum ornamentis 
praeditum esse oporteat cum qui pascendis gregibus praefici- 
tur, et quem irreprehensibilem esse jubet Apostolus ad Timo- 
theum. Illud praeterea me sollicitabat , infinitis propemodum 
curis ac laboribus fungi , et gravissima pericula perpeti opus 
esse Episcopo ut naviculam sibi concreditam ad littas salvam 
incoluroemque perducat. Exhorrescebam autem cum meditabar. 
Filium hominis , cum venerit in majestate sua , commissarum 
ovium rationem a Pastore districte exacturum , et , si quae pe- 
rierint , illarum sanguinem de ejus manibus exquisiturum. 

In acerbissimis hisce rerum, quibus undique conflictabar, 
angustiis, illud unum me recreabat ac reficiebat, quod vide- 
bam quae et quanta sit semperque fuerit Fidelium mihi credi- 
torum pietas , quae in suos Pastores observantia , qui erga Ec- 
clesiam amor , qui mores , quae religio. Memoria repetebam 
Ecclesiam hanc ab ipso Apostolo Paulo fundatam nunquam Fi- 
dei , quam semel acceperat , depositura deseruisse , sed illud 
diligentissime continuo servasse et custodiisse , quin imrao in 
tam longa sacculorum serie , in tot jactationum fluctibus , in 
tanta turbulentissimorum temporum procella , semper ipsum 
speciosius et constantius ex illis calamitatibus emersisse, in 
mutuamque concordiam mentes hominum pro Religione luen- 
da concitasse. Recogitabam etiam, laetoque animo recordabar, 
Rhegiriam Ecclesiam a tot Pastoribus non minus pietate ac 
sapientia , quam sacra purpura illustribus gubernatam fuisse , 
ac nuperrimis hisce temporibus a spectatissimo et nunquam 
satis commendato Viro Uernardino Maria Cenicola ex meo Ordi- 
ne, quem honoris causa nominatam volo j quamquam cum iis 
neque sapientia, neque virtute, neque ulla alia ratione sim 
comparandas. Si in eorum exempla dies noctesque intuerer , 
ac si eorum vestigiis diligenter, quantum possem , insisterem, 
tutissima mihi spes affulgebat fore ut qui humilia respicit et 
potens est suscitare de lapidibus filios Abraham , et vocare ea 
quae non sunt tamquam ca quae sunt, quique non sccunduiA 
merita nostra , sed secundum propositum suum et gratiam suam 

elegerat mc Pastorem populo suo el Patrem filiorum suorum, 
idem ipse divina daret auxilia in tempore opportuno, et cf- 
formaret in me novum hominem juxta cor suum, quo possem 
plane perficere ministerium salutis ad consamationem Sancto- 
rum, in aedificationem Corporis Christi. 

Haec omnia me nonnihil, ut par erat, recrearunt et confir- 
marunt. Itaque vester jam inauguratus Archiepiscopus mystica 
sacri Chrismatis unctione perfusus sum ab Eminentissimo , ac 
Reverendissimo D. D. Barthowmaeo Episcopo Portdfnsi et 
S. Rupinae Cardinali Pacca , Sacri Purpuratorum Patrum CoU 
legii sub-Decano , cujus eximiam in mc voluntatem nunquam 
satis condigne pro meritis laudare potero. Qua vix accepta ma- 
num calamo statim admovi , ut Epistolam hanc Pastoralem vo- 
bis darem nuntiam et testem paterni in vos animi ej usque cari- 
tatis, qua vos omnes in Christo jam complector. 

Utinam vero selectus ego ex tot gravissimis et sapientissi- 
mis viris , tantoque honore praeter omnem opinionem cumu- 
latus , is profecto essem qui pro rei dignitate , pro universae 
Dioecesis expcctatione , pro REGIS Nostri voluntate , pro PON- 
TIFICIS O.M. desiderio, nihil unquam nisi severissime et gravis- 
simo facerem , et tanto muneri sustinendo ex parte saltem par 
invenirer ! Qui tamen id possim in hac mea virium tenuitate? 
Multa mchcrcule! potero si mihi praesto eritis. Amplissimi Me- 
tropolitani Templi Canonici , quos primum alloquendos esse di- 
judico. Vos, et non alii , Archiepiscopi Senatus et Consiliarii ju- 
re meritoque appellamini. Lumen quippe clarissimum virtutum 
omnium rectaeque ac solidioris doctrinae a vobis omnibus pro 
singulari vestra dignitate , nostra istaec praestolatur Ecclesia. Ejus 
vos splendidiorem coronam portionemque illustrem constituitis. 
Itaque Vos oro obtestorque ut diligatis quantum maxime deco- 
rem domus Dei , et locum habitationis gloriae ejus, atque sta- 
tos soleranesque Ecclesiae ritus apprime servantes , debita cum 
mentis attentione ac pietatis sensu , laudes hymnosque spiri- 
tuales in cordibus vestris Domino scite decenterque psallatis. Ita 
fiet ut non modo accolae atque indigenae , sed etiam convenae 

et peregrini suspiciant ac demirentur qua diligentia , qua pie- 

• * « 

tate , qua religione Deo hostiam laadis offeratis. Illud itidem 
Tos deprecor atque obsecro ut omnibus etiam virtutum ac bo- 
norum operum exemplo praefulgeatis , et in statu , incessu , 
accubalione , sessione decorum illud teneatis, illud, inquam , 
vestrum : in loquendo adeo considerati et parci ut nullum plane 
verbum nisi consulto ac naeditato proferatis. Quae si , ut spe- 
ro , praestiteritis , minime addubito quin futuri eritis Ecclesiae 
nostrae decus , luminaria in templo Domini collucentia , atque 
adeo gaudium meum et corona mea. 

Sed male ego merear de Canonicis in Collcgiata Ecclesia 
sedentibus , si eos silentio bac mea epistola praeteream. Itaque 
et Vos compello, et alacri lubentique animo in Domino excipio- 
Illud vos deprecor primum ut contentiose in Domini Vinea 
quisque vestrum deambulet , sollicileque hymnis et canticis Dei 
nomen ea qua decet reverentia , distinctione , devotione , ani- 
mi ardore laudet ac prosequatur- Sollicite item omnimodis cu- 
rate vosmet ipsos probabiles exhibere Deo ; sic eidem in San- 
cto apparentes ut illius virtutem et gloriam habeatis perspectam 
et cognitam. Vestrum sit ubique non leviter pressa sed altius 
£xa virtutum omnium vestigia relinquere , ac ita Domino in 
Ecclesia benedicere ut adipe et pinguedine repleatur anima ve- 
stra , exemploque vestro omnis plebs laudes Deo persolvat , ex 
quibus tanquam ex proprio perennique fonte omnia bona dima- 
nant ac profluunt- 

Haec quae vix leviter attinxi , ante oculos suos et sibi 
ipsis proponant spectatissimi Animarum Curatores , quos tertio 
loco nostra haec appellat epistola. Cum sua cuique Ecclesia , ve- 
luti sponsa lectissima , tradita sit custodienda , tali eam debet 
caritate diligere , tali studio excolere ac perpolire , ut despecto 
turpi lucro , in summa etiam facultatum tenuitate , semper 
munda , semper nitens , semper laeta intuentium oculis atque 
admirabilis appareat. Hinc ut praecaveatis vos moneo ac depre- 
cor , ne quid in ea committatur quo cultus , locusque ipse de- 
spectui haberi videatur. Sed et illud enixis a vobis oro preci- 
bus , ut omni studio omnique labore in id unum incumbatis,, 
ut vigilantia Pastores , amore autem Parentes , oves vestrae fi- 
dei creditas ad salutaria pascua deducatis , et excubetis solerter 

tic quis lupus in ovile subrepat. Contemptores autem Legum , 
si qui erunt , arguite , increpate , obsecrate , in omni tamen 
patientia ct doctrina, et tamquam murus aereus et columna fer- 
rea tanta animi firmitate ac robore omnibus eorum conatibus 
obsistite , tela retundite , frangite impetus , ut a via iniquitatis , 
quam miserrime inierunt, tamdera aliquando emergant. Uemum 
ros apprecor ut in habita modestiam ct gravitatem, in loquendo 
prudentiam et sagacitatem praeseferatis , nullumque plane ver- 
bum vobis excidat nisi de re quae prius animo concepta matu. 
reque fuerit perpensa. Neque enim potest auctoritatem ( inquit 
Cassiodorus) habere sermo qui non juvatur exemplo. Oportet 
itaque ut re ct exemplo jacentes erigatis , labantes sustineatis, 
indormientes excitetis , ignaros edoceatis , omnes praemoneatis, 
confirmetis , nulla ut de causa ab fide , ab religione , ab offi- 
cii ratione sese dimoveri patiantur. Neque a vobis negligenda 
puerorum in rudimentis fidei ac doctrina morum institutio. Qua 
quidem in re nihil , quod vestrarum partium sit , a vobis de- 
siderari volo. Dum autem eos patienter ac comiter docetis , ita 
praecepta omnia explanate , sententiasque adhibitis illustrate 
comparationibus, ut ad illas percipiendas tantummodo similem 
hominis esse sufficiat. Semel , iterum , tertio eamdem rem , si 
'opus est , inculcate , nec quiescite donec ab omnibus intelle- 
cta sit atque percepta. Uno verbo : omnia comminuta , mansa , 
contrita , veluti nutrices in os infantis , ita in animos puero- 
rum cenamini ingerere. Recordamini demum , cultissimi ani- 
marum doctores , vestrum esse ( vos alloquendi finem facio ver- 
bis Concilii Trid. scss.aS. cap. i.de reforra.) oves vestras agno- 
scere , pro his sacrificium offerre , verbique divini praedica- 
tione, Sccramentorum administralione , ac bonorum omnium 
exemplo pascere , pauperum cliarumque miserabilium persona- 
rum curam paternam gerere , ct in caelcra munia pastoralia 
incumbere. 

Non leve cliara adjumentum muneri nostro rite exacteque 
obeundo praestituros esse confidimus Sacerdotes , quot quot , 
partem haereditatis vestrae Dominum elegistis , quorum omnium 
eo spectant opera ut divinum promoveant cultum, ut Christia- 
nam plebem in meliorem revocent frugem , ut animarum sa- 

lutia negotium unice perficiendum curent. Neminem vestrum 
ignorare arbitror quid pro muneris vestri sanctitate Deo , quid 
Catholicae Ecclesiae, quid Pontifici 0. M. , quid Regi Nostro, 
quid Cattholicae Ecclesiae, quid vobis met ipsis denique debeatis.Qui 
Sacerdotio praediti estis nolite ne^Ilgere graliam ( ad Tim.i.cap. 4-) 
quae data est vobis per prophetiam cum impositione manuum 
Presbyterii. Neque enim ex iis vos esse reor qui suo munere 
satis superque perfunctos esse authumant , ubi sacris fuerint 
quotidie operati, horasque canonicas examussim recitaverint , 
ac interim talenta ipsis a Deo tradita humi condentes , haud 
eadem curent, uti par est , occupare. Nonno isti in servorum 
inutilium numero censentur, quibus jure meritoque Pater fa- 
milias exprobravit : quid hic statis tota die otiosi ? Vos itaque 
deprecor enixe ut otio , omnium vitiorum fomite et semina- 
rio, plane depulso, digne ambuletis in vocatione qua vocati 
estis. Non modo enim modestia, probitate vitae , gravitate mo* 
rum , verum etiam fusis assidue Deo precibus, quotidiana ac 
sedula rerum divinarum meditatione, caeterisque omnibus pie- 
tatis officiis , vobis ipsis ac populo demeribilis Deum. 

Dixi hactenus de Sacerdotibus : restat modo ut aliqua bre- 
viter subtexam de Levitis , ceterisque minoribus ordinibus 
initiatis , quos omnes maximo animi studio paternaque cari- 
tate , ut dilectissimos filiolos, amplector. Enim vero inceden- 
do in veste clericali, abstinendo ab alea, a spectaculis publi- 
cis, a saccularibus negotiis, fugiendo desidiam, qua nihil est 
in Dei famulatu periculosius , animum excolendo virtutibus , 
mentem disciplinis iis, quae propriae sunt Ecclesiasticorum , et 
vos ad Sacerdotalem dignitatem ea , qua par est , cura studio- 
que parabitis , et caeteris omnibus ad recte congruenterque 
Christianae professioni vivendum incitamento esse poteritis quam 
maximo : Nihil est ( inquit apposite Tridentina Synodus sess. 
x3. cap. I. de reformat. ) quod alios magis ad pietatem et 
Dei cultum assidue instruat quam eorum vita et exemplum 
qui se divino ministerio dedicarunt. Videte igitur , ut S. Ca- 
roli verbis utar , quam valde intentos vos esse oporteat mi- 
nisteriis vestris , et quam magna vitae morumque castitate 
praeditos. Si quem autem reperiam ( quod absit , quodque nua- 

quam futuram pro certo habeo ) qui perspectae morum probi- 
tati doctrinae laudem in sacris praesertim disciplinis conjunctam 
prae se non ferat, ei me nunquam manus impositarum , ne - 
que ut primis initietur ordinibus , neque ut ad superiores ascen- 
dat , jam nunc apertissime praenuntio , quamvis dolens mae- 
rcnsquc. Atque hac quidem in re tam ohfirmato animo me per- 
petuo futuram profiteor , nullis ut unquam neque precibus , 
neqne commendationibus , neque patrociniis a proposito di- 
moveri patiar. 

Quamquam quae huc usque spiritualia adjumenta recensui 
cum indistincte expectanda sint ab omnibus qui ecclesiasticae 
militiae nomen dederint , tum ab iis praesertim adolescenti- 
bus qui in Seminario nostro sicut novellae plantationes in ju- 
ventute sua in spera Ecclesiae succrescere curant ; quos hic 
etiam alloqui labet. Vos itaque tanquam Jilios carissimos mo- 
nemus in Christo Jesu ( inquit Jacobus i. vers. 27. ) ut vos 
caule custodiatis ab hoc saeculo. Gestamus vos quidem in si- 
nu, et fore tandem in commisso nobis agro cultores bonos 
ac navos tuto confidimus. Dociles sitis ad disciplinam , pa- 
tientes in laboribus , ingenio mites , doctrinarum percupidi , 
in majores natu Doctoresque vestros observantissimi , morum 
demum innocentia , vitae candore , verecundia summa commen- 
dati. Eos actutum sumite sensas ac spiritus qui sunt sacerdo- 
talis officii dignitatisque proprii. Eam autem quam vel animi 
vel ingenii vestri expectationem concitavistis , eam cumulate 
sustinere tutarique , quantum in vobis est , perpetuo conemini. 

Tempus est sermonem ad vos convertere qui , dato in Re- 
ligiosis familiis nomine , posuistis in montibus Myrrhae re- 
fugiam vestram. Incredibili profecto laetitiae voluptate perfun- 
dimur ornamenta conspicientes quibus nostra circumdatur sponsa 
ex vestris recessibus. Nedum enim praeclara virtutum exempla 
perpendimus ac suspicimus , quibus mirifice eam tuemini ac 
commendatis, quam divino beneficio nacti estis, vitae condi- 
tionem , sed et illam praeterea operam, sollicitudinem, sta- 
dium demiramur, quibus in nostro grege curando adjuvando- 
que in summa etiam locorum asperitate utiliter navaterqu e col- 
laboratis. Hacc pro nostris oribus stadia, hasce curas pieta- 

ti , amori, fideiqae restrae cummendamas qaantam maxime , 
certamqae animo habentes fore at ros praestituri sitis sapra 
id quod concipere mente possumas , in restra religione ac se- 
dulitate conquiescimus. Cum rero messis quidem multa sit , 
operarii autem pauci , oramus ros ac obtestamur , at non sacro 
tantam eloquio ac exemplo , verum etiam quaque alia ratione 
potestis nobis praesto sitis et gregi quem custodiendam ac* 
cepimus. 

Haec de Venerabilibus sacrarum familiarum Alumnis: 
quod sequitur de Virginibus Deo sacris. Num ab me silentio 
vos praetereundae? Nonne castissimae Vos estis Christi Spon- 
sae quae veluti lilia cx hortis conclusis fragrantia tam varie et 
eleganter Dei Ecclesiam exornatis? Nonne oblitae cognationis 
vestrae et domus Patris vestri laetantes in domum Domini 
convolastis? Ut retineatis vos precor consilii vestri perseveran- 
tiam , et ut permaneatis constanter sedatoque animo in vocatio- 
ne in qua vocatae estis. Quoniam vero constituistis abjectae esse 
in domo Dei magis quam h abitare in tabernaculis peccatorum, 
videte quaeso , idque unum curate , ut nunquam rcspiciatis re- 
tro, ac ne quid omnino in vobis adhaereat quod saecularia sa- 
piat desideria , vel tantulam offendere possit Eum cui tam so- 
lemniter fuistis desponsatae. Itaque estote velut Columbae in 
foraminibus petrae et in caverna maceriae, reddentes Altissi- 
me vota vestra , eique uni et non alteri vestras mentes pu- 
rissimas, vestras cogitationes omnes, vos ipsas totas consecra- 
te, quem ex millibus elegistis. Ob id non modestia tantam , 
sobrietas, continentia, morum integritas, paupertas, obedien- 
tia , cacteraeque omnes animi dotes colendae a vobis, sed ct 
mortificatio Jesu Christi in corpore vestro ita circumferenda , ut 
cum Divo Paulo jure affirmare possitis: Vivimus nos , jam non 
nos , vivit vero in nobis Christus . Ex quo sane fiet ut cum 
caelestis advenerit sponsus januamque pulsaverit , vos ornatis ac 
splendidis cum lampadibus ovantes ei obviam exire poteritis , 
et una cum eo introire ad nuptias in aeterna tabernacula. Sed 
quid ego in his diutius immoror? Eritis et vos gaudium meum 
ct corona mea. 

j4d Magis! ratus amplissimos , Palricios cactcrosque vi- 
ros generis nobililate praestantes sermonem meum converto. 
Vos uti totius Civitatis facile principes praecipuum ornamen- 
tum ac decus Dioecesis nostrae constituitis. Haud vos pigat 
ut pro mei muneris partibus hic ea usurpem quae Apostolus 
scribit ( i. ad Timot. v. 17 . seqq.) Divitibus hujus saeculi praeci- 
pio non sublime sapere , neque Sperare in incerto divitiarum 
sed in Deo vivo qui praestat nobis omnia abunde ad frucn- 
dum : bene agere, divites fieri in bonis operibus , facile tribuere , 
communicare , thesaurhare sibi fundamentum bonum in futurum 
ut apprehendatis veram vitam. Etenim vestrum ad exemplum 
caeteri omnes plerumque componuntur , et in vestros mores 
intuentes eisdem suos perfacile accommodant. Vestrum erit non 
modo aliis antecellere exemplo , verum etiam ad omne opus 
bonum familiaribus sermonibus illos excitare, quod plurimum 
sane valet ad ebristianam plebem et in officio continendam , et 
in nostra Religione confirmandam.. 

Vos nunc compello viros et mulieres qui matrimonii vin- 
culo conjuncti estis. Cautim a vobis deambulandum : subjecti in- 
vicem unus alteri esse debetis in timore Jesu Christi. Etenim 
Matrimonium Sacramentum dicitur magnum in Christo et Ec- 
clesia. Opus itaque ut suam quisque vir , sicut se ipsum , uxo- 
rem diligat, cique totum se dedat: uxor autem suum virum, 
tanquam caput a Deo constitutum , vereatur , eique soli suas 
curas, suum amorem impertiatur. Ex matrimonio suscepta ma- 
sculina soboles? A prima pueritia erudite illam, severa disci- 
plina educate, cavete ne ab ipsis incunabulis profanos hauriat 
spiritus. Facminea adnata proles? Servate caute illarum corpus, 
severum cura illis induite vultum, rainimeque ad illas ostendite 
hilarem faciem vestram. ( Eccl. 7 . z5. z6. ) Pernecesse itaque 
robis ut in loquendo sitis adeo considerati ut in omni sermone 
urbanitas cum verecundia et gravitate conjuncta appareat ; at- 
que ita sitis compositi moribus vitaeque integritate ut filii vestris 
exemplis edocti iisdem vestigiis, ut vos, insistant. Filiorum vi- 
cissim erit in omni opere , sermone , omnique obsequio suos 
honorare Patres suasque Genitrices , quod est praecipuum in 
promissione mandatum. Si hanc agendi rationem inieritis, su- 

pcrreniet vobis benedictio, et illoram benedictio manebit. in no- 
vissimo ( Eccl. 3 . 9. 10. Ephes. 6 . 2.) Utinam vero ita faxit 
Deus ! . . . 

Postremo vos alloquor omnes quotquot estis dilectissimi in 
Christo filii, cujusque conditionis, aetatis, sexus et fortunae, 
vosque omnes in osculo pacis complector. Sine fide impossibile 
est placere Veo , clamat Apostolus , et sine ea , subdit Leo 
Magnus , nihil sanum , nihil bonum , nihil purum , nihil vi- 
vum. Oportet igitnr ut in omnibus sumatis scutum fidei in 
quo possitis omnia tela nequissimi ignea retundere et extin- 
guerc. Fidei autem depositura, quod , Deo opitulante , a Ma- 
joribus vestris accepistis , intactam ac incolume posthac reli- 
giose custodite. Fidem porro excipiat caritas , primum quidem 
erga Deum, omnia ejus mandata nitide servantes , quoniam 
ipse prior dilexit nos. Fecit enim Deus rationabilem creaturam 
(apposite inquit Augustinus) ut summum bonum intelligerct , 
intelligcndo amaret , amanda possideret , et possidendo /ruere- 
tur. Hoc scraper vi:hcmc.iter optavimus , hoc unum votis omni- 
bus ac precibus ab Uco petivimus. Deinde vero in alios homi- 
nes, ut ea amoris, benignitatis, ac miserationis officia liben- 
tissime exhibeatis omnibus , quae ab his erga vos met ipsos prae- 
stari velletis. Kam fides sine operibus mortua est , et si cacte- 
ris virtutibus praefulgeatis, caritatem autem (quae in operis 
exhibitione potissimum consistit ) non habueritis , nihil , do- 
cente Apostolo , nihil omnino critis. Quare cum eodem Apo- 
stolo dicam: Omnis amaritudo, ct ira , et indigentia , et cla- 
mor , ei blasphcmia tollatur a vobis cum omni malitia. Estote 
autem invicem benigni , misericordes , donantes invicem sicut 
et Deus in Christo donavit vobis , et ambulate in dilectione si- 
cut Christus dile.vit nos , ut caritas Dei , quae est vinculum 
perfectionis, et pax Dei, quae exsuperat omnem sensura, inha- 
bitet abundanter in cordibus vestris. Haec si perficietis non 
peccabitis aliquando , sed per bona opera certam vestram vo- 
cationem ct electionem facietis, ct ministrabitur vobis introitus 
in aeternum regnum Domini nostri ct Salvatoris Jesu Christi. 

Kum autem haec omnia , uti oportet , perficere poterimus, 
nisi orationi instemus vigilantes in ca in gratiarum actione , ut 

diriaa assequamur auxilia quibus omnino indigemus ? Neque 
enim sumus sufficientes cogitare aliquid a nobis , quasi ex no- 
bis , sed sufficientia nostra ex Deo est. Accedamus igitur una- 
nimes ad thronum gratiae , et cum advocatum habeamus apud. 
Patrem Jesum Christum Dominum nostrum , eum votis omni- 
bus suppliciter obsecremus ut effundat super nos spiritum gra- 
tiae rt precum, et emundet conscientiam nostram ab operibus 
mortuis ad serviendum Deo viventi. Id autem quo facilius im- 
petremus deprecatricem adhibeamus apud Deum DEIPARAM . 
VIRGINEM , quae et Dioecesis Patrona maxima ,et cui in Coe- 
lum assumptae Metropolitana Ecclesia nostra dicata , ut conver- 
tat ad nos suos misericordes oculos , nosque benigno vultu re- 
spiciat in omni tribulatione nostra. Deinde vero suffragia peta- 
mus eorum Caelitum omnium quorum praesentissimo gloriami- 
ni patrocinio, et quorum sacri cineres apud vos religiose asser- 
vantur, ct quos potissimum colendos curatis. 

Jamvero ubi precationibus obsecrationibusque vestris Deo 
acceptis bona omnia in vos erunt derivata, et mala omnia, si 
quae in vos incumbunt , erunt amota , vel potius disjecta et 
eversa , vos oro obtestorque ut Deum deprecemini pro PIO VIII. 
PONTIFICE MAXIMO , oucm ad Catholicae Ecclesiae guber- 
nacula singulari Dei ipsius beneficio ct arcano div inae Providen- 
tiae consilio nobis nuper oblatum atque datum in Petri Cathedra 
sedentem nunc suspicimus ac demiramur : siquidem ea perfici- 
ciet PIUS VIII. quae omnium sacculorum posteritas semper in- 
tuebitur , et per titulos memoresqiw fastos memoria colet sem- 
piterna , quod de ejus Sanctissimo Decessore Pio vii. in Urbem 
reduce die ix.Kalendas Quintiles anno iSi4 dictum audivimus.Dcin- 
de vero preces effundite pro pientissimo REGE NOSTRO FRAN- 
CISCO I., (quo imperante fortunatum utriusque Siciliae, Re- 
gnum , felices populos quibus ipse Rex obtigit) pro ELISA- 
BETH REGINA NOSTRA, ejus Conjuge lectissima, Regni amore 
ac deliciis , et virtutibus omn’bus cumulatissime decorata , ac 
demum pro Augusta Sobou, ut iis omnibus salvis atque inco- 
Jumnibus frui nobis liceat quam diutissime. 

An vero dum orationibus ila vacatis mei eritis immemores ? 
Xbsit istaec animi mei fluctuatio. Recordemini quaeso mei qui 

non cesso pro robis orans ct postulans nt impleamini agnitio- 
ne voluntatis Dei , ut ambuletis digne Deo per omnia placen- 
tes , in omni opere bono fructiCcantos , et crescentes in scien- 
tia Dei , solliciti servare unitatem s;jiritus in rinculo pacis. As* 
siduas pro nobis fundite preces ut detur nobis sermo in ape- 
ritione oris nostri, et quidem cum fiducia , ut deducat nos Do- 
minus in omnibus nostris operibus sobrie, graviter, benefice: 
ut in sua potentia nos custodiat , utque sint Deo accepta ope- 
ra nostra , utque nobis sua Deus concedat auxilia , quibus di- 
gne adimpleamus ministerium nostrum , nosque exhibeamus 
dispensatores fideles multiformis gratiae Dei. Atque utinam cum 
apparuerit coelestis ille Pater familias nostrae villicationis ratio- 
nes initurus, non de neglecto agro suo nos condemnet , sed 
de bene culto, divina sua opitulanto manu , coronet ! 

Quae cura ita sint, nihil aliud, venerabiles fratres in Cliri. 
sIo carissimi , mihi restat in hoc epistolae meae exitu , nisi ut 
vobis significem me quam primum ad vos advolaturum, mcum- 
que flagratilissiraum desiderium vos coram alloquendi expPetu- 
rum. Hinc eo , quo par est, amore vobis omnibus fausta ac 
fortunata precibus a Deo petam universa. Pauca scripsi ex mul- 
tis quae vobis dicere exoptassem. Aperiam cactera cum ero in 
medio vestri , ct cum dabitur Ecclesiae , tanquam sponsae mihi 
a Deo 0. M. per summam misericordiam ac benignitatem tra- 
ditae , coniiubio obligari sempiterno. In corde Jesu Christi vos 
amplectens Deum obsecro obtestorque ut pax Vei quae exsu, 
perat omnem sensum , ipsa custodiat corda vestra et intclli- 
gentias vestras in Christo Jesu. 

Dabam Romae extra Portam Caelimontanam vii Kalendas 
Quintiles dic sacra Sancto Philippo IVcrio ipsa Consecrationis 
nostrae Anno ^MDCCCXXIX 

